ໄອຍະການ ສຫລ ກົດດັນ ໃຫ້ຟ້ອງຮ້ອງ ອະດີດຫົວໜ້າ ອົງການ CIA
ແຫ​ລ່ງຂ່າວແຈ້ງ​ວ່າ ບັນດາ​ນັກ​ສືບສວນ​ ແລະໄອຍະການ ຂອງລັດຖະບານ​ກາງ ສຫລ ກຳລັງ​ແນະນຳ ໃຫ້​ຟ້ອງ ອະດີດ​ຜູ້ອຳນວຍການ ອົງການ​ CIA.
ແຫລ່ງຂ່າວສະຫະລັດແຈ້ງວ່າ ບັນດານັກສືບສວນ ຂອງລັດ ຖະບານກາງ ແລະໄອຍະການ ກຳລັງແນະນຳໃຫ້ຟ້ອງຮ້ອງ ການກະທຳຄວາມຜິດ ທາງອາຍາຢ່າງຮ້າຍແຮງ ຕໍ່ອະດີດຜູ້ ອຳນວຍການອົງການສືບລັບ CIA ທ່ານ David Petraeus ໃນຂໍ້ຫາ ເປີດເຜີຍຄວາມລັບ ໃຫ້ແກ່ອະດີດຜູ້ສາວຂອງທ່ານ ການສະເໜີີແນະ ຊຶ່ງໄດ້ມີການລາຍງານເປັນເທື່ອທຳອິດໃນ ວັນສຸກວານນີ້ ໂດຍໝັງສືພິມ ມີຂື້ນ ສອງປີກວ່າໆ ຫລັງຈາກ ທ່ານ Patraeus ນາຍພົນເບ້ຍບຳ ນານສີ່ດາວຂອງກອງທັບບົກລາອອກຈາກຕຳແໜ່ງ ຫົວໜ້າ ສືບລັບ ໃນຂະນະທີ່ຂ່າວລືວ່າ ທ່ານມີຄວາມສຳພັນນອກສົມລົດ ລັດຖະມົນຕີກະຊວງຍຸຕິທໍາສະຫະລັດ ທ່ານ Eric Holder ຈະຕັດສິນໃຈໃນທີ່ສຸດວ່າ ຈະ ຟ້ອງຮ້ອງທ່ານນາຍພົນຫລືບໍ່ ການສືບສວນທີ່ເພັ່ງເລັງໃສ່ວ່າ ທ່ານ Patraeus ໄດ້ອະນຸຍາດໃຫ້ນັກຂຽນຊີວະປະຫວັດ ແລະເປັນຜູ້ສາວຂອງທ່ານ ເຂົ້າໄປເບິ່ງຂໍ້ມູນຄວາມລັບຫລືບໍ່ ທີ່ຮວມທັງການເຂົ້າໄປອ່ານ email ຂອງອົງການ CIA ຂອງທ່ານ ໃນລະຫວ່າງສອງປີທີ່ທ່ານກຳໜ້າທີ່ທ່ານເປັນຫົວ ໜ້າອົງການສືບລັບດັ່ງກ່າວນັ້ນຢູ່ ບັນດາເຈົ້າໜ້າທີ່ສັນຕິບານກາງ FBI ພວມສືບສວນກ່ຽວກັບຄວາມເປັນໄປໄດ້ ໃນການຮົ່ວ ໄຫລຂອງເອກກະສານລັບ ທີ່ພົບເຫັນຢູ່ໃນຄອມພິວເຕີ້ ຂອງນາງ Broadwell ຫລັງຈາກ ທ່ານ Patraeus ໄດ້ລາອອກຈາຕຳແໜ່ງໃນເດືອນພະຈິກ ປີ 2012